text: Syv fra sønderjysk narko-ring dømt
  19 januar 2011 kl. 17.19
  Syd- og Sønderjyllands Politi har sat et foreløbigt punktum i en stor narko-sag. Syv personer har fået i alt 20 års fængsel.
  En 26-årig mand fra Tinglev er ved retten i Sønderborg blevet idømt otte års fængsel for at have modtaget ikke under 4,8 kg amfetamin fra Tyskland med henblik på videre-salg. Størstedelen af narkotikaen blev solgt til et større antal personer i Sønderjylland. 
  Syv personer er dømt til i alt omkring 20 års fængsel. To andre har endnu ikke fået dom. 
  Sagen har været efterforsket i et samarbejde med det tyske politi. Også i Tyskland er der afsagt lange fængselsdomme i sagen.
  